
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00019/2014-04
07.03.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 07.03.2014. године, донела је

О Д Л У К У

о акредитацији студијског програма
докторских студија

Утврђује се да УНИВЕРЗИТЕТ У ПРИШТИНИ – ПОЉОПРИВРЕДНИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT Копаоничка бб Лешак,  DOCVARIABLE ConvertString(Sediste,1,5) \* MERGEFORMAT КОСОВСКА МИТРОВИЦА, ПИБ:  DOCVARIABLE PIB \* MERGEFORMAT 102235862, Матични број: 09018484,  испуњава прописане стандарде за акредитацију студијског програма: докторске студије – АГРОНОМИЈА у оквиру поља техничко-технолошких наука и то за упис 6 (шест) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У ПРИШТИНИ – ПОЉОПРИВРЕДНИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT Копаоничка бб Лешак,  DOCVARIABLE ConvertString(Sediste,1,5) \* MERGEFORMAT КОСОВСКА МИТРОВИЦА, је дана 09.01.2014. године поднела захтев за акредитацију студијског програма докторске студије – АГРОНОМИЈА у оквиру поља техничко-технолошких наука под бројем 612-00-00019/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У ПРИШТИНИ – ПОЉОПРИВРЕДНИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм припада пољу техничко-технолошких наука и области биотехничких наука што је у складу са законом и листом области коју је утврдио  Национални савет. Назив диломе ДОКТОР НАУКА – БИОТЕХНИЧКЕ НАУКЕ је у складу са листом звања коју је утврдио Национални савет, а дужина студија 3 године или 180 бодова што је у складу са законом.

По завршетку студија студенти стичу укупно 480 бодова.

Програм је прихваћен 09.09.2013. год. од стране Наставно-научно Већа Пољопривредног факултета Лешак и 30.09.2013. год. од стране Сената Универзитета.

Високошколска установа доказује своју спремност за извођење докторских студија на основу показатеља који се односе на научноистраживачки рад. 

Збирни преглед броја одбрањених теза и публикација у установи је магистарских теза у установи 44, докторских дисертација у Установи 31, број студената који су дипломирали у установи у последње три године је 661.  Установа реализује 14 научно-истраживачких пројеката. У пројекат је укључено 29 наставника и сарадника.   

Збирни преглед научно истраживачких резултата у установи у претходној школској години показује да су наставници и сарадници објавили следеће научне публикације: М21-1, М22-3, М23-21, М24-3, М33-40, М51-18, М52-27, М63-8, М64-11, М34-22, М71-1, Укупно 155.
Установа остварује сарадњу са 23 домаће и иностране установе, 20 домаће и 3 иностране. 

Установа има план научноистраживачког рада. Установа је приложила решење о акредитацији установе као научноистраживачке организације. 

На основу показатеља који се односе на научноистраживачки рад: број одбрањених теза, објављених  публикација, број научноистраживачких пројеката, број наставног особља укљученог у пројекте установа компетентна да реализује докторске студје. Листа наставника у сталном радном односу који су били ментори (13) у изради доктората доказује спремност установе за извођење докторских студија.

Структура студијског програма одговара захтевима стандарда и садржи све законом предвиђене елементе. Установа има податке о студијском програму на сајту установе. 

Сврха је јасно дефинисана, и у складу је са задацима установе и обезбеђује стицање предвиђених компетенција.

Циљеви су јасно формулисани, и у складу су са задацима установе и укључују стицање компетенција и вештина. Циљеви студијског програма докторских студија усклађени су са савременим правцима развоја одговарајуће научне дисциплине у свету.

Савладавањем програма студенти стичу прописане опште и предметно специфичне способности. Компетенције  су у складу са структуром и садржајем студијског програма, и прецизно су описане и усклађене са исходима.

Савлађивањем студијског програма студенти су оспособљени да се баве научноистраживачким односно научноуметничким радом, о чему сведоче резултати докторских дисертација одбрањеним на Пољопривредном факултету Лешак у последље три године, јер свака теза има један или више радова објављен или у водећем међународном часопису који се налази на SCI листи.

Структура курикулума обухвата распоред предмета по семестрима и детаљан опис предмета. Од укупног броја часова активне наставе на студијском програму докторских студија, установа остварује 28 часа предавања што је 23,33% од укупних часова активне наставе. Број обавезних предмета 2, изборних предмета је 6 са листе од 24 изборна предмета. На последњој години докторских студија активну наставу чини само студијски истраживачки рад. Поштоване су препоруке о броју и распореду часва активне наставе на студијском програму.
Број ЕСПБ предвиђен за тезу и предмете који су у непосредној функцији израде тезе већи од 50 % од укупног броја ЕСПБ.

Докторант на основу садржаја и структуре курикулума, стечених научних сазнања и усвојене научне мотоде као и захтева  за израду докторске дисертације, оспособњен за самосталан научно истраживачки рад.

Програм је целовит и свеобухватан, и нуди најновија  сазнања и усаглашен је са другим програмима на истој установи. Програм је усклађен са акредитованим програмима 5 иностране високошколске установе. 

Дефинисани су услови уписа, број студената који се уписује на студијски програм усклађен са просторним кадровским и другим могућностима установе, предвиђено је да се на студијски програм упише 6 студената на прву годину, што чини 18 студената на свим годинама студија. Број студената је у складу са бројем наставника који могу да буду ментори, јер критеријуме за менторе у пољу техничко-технолошких наука у области биотехничких наука испуњава 7 наставника.
Списак ментора:

1. Кнежевић Десимир

2. Илић Ж. Зоран

3. Делетић Небојша

4. Илић С. Зоран

5. Биберевић Милан

6. Стојковић Славиша

7. Јелић Миодраг

Студенти полагањем испита стичу одређени број ЕСПБ бодова који се утврђују за сваки предмет према оптерећењу студената и према јединственој методологији.

Дефинисани услови који дефинишу процедуре везане за реализацију  докторске дисертације, и оцену њене научне вредности, захтеви су усклађени са захтевима из одговарајућег поља. Установа има Правилник институције о оцени докторске дисертације. Остварени научни доприноси оцењују се према броју научних публикација, што је регулисано општим актом Универзитета Приштина са привременим седиштем у Косовској Митровици и у складу је са стандардима.  
Број наставника oдговара потребама програма у складу са стандардима, сви наставници ангажовани на докторским студијама 18 су ангажовани са пуним радним временом и 1 по уговору чиме је испуњен услов  да најмање половина од укупног броја наставника који учествују у извођењу наставе на студијском програму докторских студија ангажована су са пуним радним односом. Сви наставници су укључени у научно истраживачке пројекте, чиме је испуњен услов да је 50 % наставника укључено у научноистраживачке пројекте. 

На основу  приложених референци и листе предмета на којима су наставници ангажовани следи да су наставници  компетентани за предмете које изводе, наставници испуњавају стандарде за дато научно односно уметничко поље. 10 наставника имају 1-23 рада са SCI листе, а 7 наставника има преко 5 радова. Оптерећење наставника на докторским студијама је 1,87 часова недељно.

Број предложених ментора може да покрије планирани број студената на студијском програму, и компетенције ментора одговарају стандадрима у оквиру датог научног односно уметничког поља. 

Сваки ментор има наjмање пет научних радова објављених или прихваћених за објављивање у научним часописима из одговарајуће области студијског програма са листе министарства  надлежног за науку, у последњих 10 година.
Број компетентних наставника а посебно ментора обезбеђује оспособљавање студената докторских студија за самостални научни рад.

За извођење студијског програма обезбеђен је одговарајући простор за извођење наставе, одговарајући лабораторијски простор неопходан за експериментални рад и опрема базирана на савременим информационо-комуникационим технологијама.

Установа обезбеђује коришћење библиотечког фонда у обиму потребном за остварење програма докторских студија. Студенти докторских студија имају приступ базама података које су неопходне за израду докторских дисертација и за научноистраживачки рад.
Установа наводи 145 јединица научне опреме и 369 библиотечке јединице, 53 уџбеника и 45 рачунара као базу за успешно савлађивање програма докторских студија.

Установа је приложила: План и буџет предвиђен за реализацију научноистраживачког рада, Уговоре о сарадњи са другим високошколским установама и акредитованим институтима и међународним организацијама, као и  Прилог о доступним базама података и библиотечким ресурсима. 
Установа редовано прати квалитет студијског програма кроз периодичну спољашњу и унутрашњу проверу.

Установа периодично преиспитује и унапређује стратегију обезбеђења квалитета. Установа је спровела самовредновање и приложила извештај о самовредновању.
Формирана је Комисија за квалитет од 7 чланова из свих структура.

Студијски програм се изводи на српском језику.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У ПРИШТИНИ – ПОЉОПРИВРЕДНИ ФАКУЛТЕТ  за студијски програм докторске студије – АГРОНОМИЈА у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

УНИВЕРЗИТЕТ У ПРИШТИНИ – ПОЉОПРИВРЕДНИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT Копаоничка бб Лешак,  DOCVARIABLE ConvertString(Sediste,1,5) \* MERGEFORMAT КОСОВСКА МИТРОВИЦА, ПИБ:  DOCVARIABLE PIB \* MERGEFORMAT 102235862, Матични број: 09018484, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма докторске студије – АГРОНОМИЈА у оквиру поља техничко-технолошких наука и то за упис 6 (шест) студената у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

